S-Cardiga sisselogimine on muutunud
Edaspidi jätkad meie teenustega, autentides S-grupis, millega oled sidunud oma S-Cardi liikmelisuse.
Mis on S-Card?
Original Sokos Hotel Seurahuone on põhjalikult uuenenud
Septembris 2019 jõudis lõpule Original Sokos Hotel Seurahuone Kotka põhjalik uuendamine. Uuendustega alustati 2018. aasta augustis ja esimesena võeti ette restoranid. Juba 2018. aasta sügisel avati täielikult uuenenud Amarillo, Bistro Frans & Rosalie ja täiesti uue kontseptsiooniga uudisrestoran VENN. Detsembris 2018 alustati 100 hotellitoa põhjaliku uuendamisega ning ka põhitoad said kolm täiesti uut teemat.
Tubade uuendamist vedas Kotkast pärit sisearhitekt ja telesaatest Inno tuntud Marko Paananen.
" „Kogu Original Sokos Hotel Seurahuone põhiosa tubade kavandamise aluseks oli külalise pilk Kotkale: ranna- ja merelinnana. Milliseid kogemusi saab pakkuda hotellikülalistele, kelle jaoks elu rannikul, mis kotkalasele on väga tuttav, võib olla täiesti võõras...
Teiseks oluliseks aspektiks pidasin ma maja 50ndate lõpust pärit arhitektuuri. Peamiselt on see näha koridorides ka Kapteni korrusel. Viimaseks oluliseks põhimõtteks minu kujundustes on, et hotell ei saa siiski olla liiga mängumeelne, pigem tuleb leida tasakaal. Seda toetab kõigi tubade harmooniline tervik," räägib Marko Paananen disainilahenduse alustest.
Pärast tubade uuendamist on Original Sokos Hotel Seurahuones 164 hotellituba, millest 70 Standard Twin tuba asub 2008. aastal valminud skandinaavia-teemalises lisahoones. 2019. aastal uuendati 16 peretuna, 46 Standard Queen tuba, 26 Superior Queen tuba, 5 saunaga Superior Queen tuba ja Kaptenisviiti.
Teematoad arvestavad reisitrendide ja klientide soovidega nii tööreiside kui ka puhkuse ajal. Majutuselt oodatakse täna individuaalsust, isikupära ja erilist meeleolu. Tubadele seatavad ootused on tööreisidel erinevad sõpradega veedetud nädalavahetusest või lastega perepuhkuse reisist.
„Suurte akende ja tänavatasandi läheduse tõttu soovisin Konehuone (masinaruumi) tubades kasutada tumedamat ja veidi karmimat meeleolu, kus värvid ja materjalid meenutavad just
laeva masinaruumi. Peenetundeline karm meeleolu on külalistele, kes ei kohku lakke kinnitatud peegli ees. Konehuone teematubades valisin klassikalise mugavuse asemel veidi karmima, dünaamilisema ja robustsema lähenemise, mis on teistest stiilidest tempokam ja nooruslikum. Rohkelt tumedaid seinu ja metallist voodipeatsid," räägib Paananen Konehuone tubade ideelahendusest.
„Beach House tubade disainis pidasin silmas rannapuhkusega sobivat pehmet ja värsket meeleolu. Beach House tubade värvikeel ja disain on tuttav kõigile, kellel on oma nägemus läänemaailma rannikul elamisest. Valitud toonid on peamiselt värsked, kuid tubade vorm ja valgustus on lõõgastav.
Teisalt olen lisanud pehmeid ja ühtlaseid toone, sellise meeleolu loomiseks, mis meenutab laeva parimates kajutites kasutatavat klassikalist lähenemist. Kaptenikorruse toad järgivadki eelkõige maja ehitusaastate laevade omanikuklassi kajuteid. Tagasihoidlikud värvid ja värskus tagaplaanil. Puidutoonid, loomulik valge ja beež," räägib Paananen ülejäänud teemadest.
Uuenenud hotell, mitmekülgne restoranivalik ja 2015. aastal uuendatud konverentsiruumid moodustavad mitmekülgset kogemust pakkuva elamuse, millele Soomes võrdväärset ei ole.
Lisainfo: Olli Järvinen, hotellijuht, Original Sokos Hotel Seurahuone,
tel 010 7635 971, firstname.lastname@example.org
Original Sokos Hotel Seurahuone arvudes:
- ehitatud 1961 ja laiendatud 2008
- 94 uuendatud hotellituba
- 164 hotellituba kokku
- 8 korrust
- 70 parkimiskohta parkimismajas
- 200 inimest mahutavad õhtusöögid
- 6 koosolekuruumi
- 420-kohaline restoran Amarillo
- 120-kohaline restoran VENN
- 140-kohaline restoran Feans & Rosalie
- 3 tellimussauna
- 1 jõusaal
- 130 km Helsingist